**Ugdymo proceso organizavimo nuotoliniu būdu VIMS – International Meridian School tvarka**

1. Vadovaujantis Vilniaus miesto savivaldybės ekstremaliųjų situacijų komisijos posėdžio protokolu Nr. A16-213/20(2.6.2.1-CIV) ir atsižvelgiant į LR Vyriausybės ir Valstybės ekstremaliųjų situacijų operacijų centro nurodymus dėl naujojo koronaviruso (COVID-19) prevencijos, nuo kovo 13 dienos nutraukiamas kontaktinis ugdymo procesas mokyklos patalpose ir nuo kovo 16 dienos iki balandžio 10 dienos ugdymo procesas pradedamas vykdyti **nuotoliniu būdu.**
2. Moksleivių Pavasario (Velykų) atostogos bus kaip ir numatyta Ugdymo plane nuo  2020-04-14 iki 04-17 (1 savaitė). Dar viena savaitė (papildomai skirta Švietimo, mokslo ir sporto ministerijos) bus skelbiama vėliau.
3. Ugdymo procesas vykdomas nuotoliniu būdu pagal esamą pamokų tvarkaraštį.
4. Ugdymo apskaita tvarkoma ir visa informacija skelbiama tik TAMO dienyne, todėl visa informacija ir tėvams, ir mokiniams skelbiama tik dienyne:
	1. Mokiniai kiekvieną dieną privalo tikrintis TAMO dienyną, atlikti skirtas teorines,
	 praktines, projektines užduotis, atsiskaityti mokytojų nurodytu laiku.
	2. Klasių vadovai pasirūpina, kad visi auklėtiniai turėtų prieigą (prisijungimo kodą) prie
	 elektroninio TAMO dienyno.
5. Pamokos organizuojamos mokymosi aplinkose ZOOM <https://zoom.us/> ir MOODLE <https://vims.vma.lm.lt/>
6. Kembridžo neformalaus ugdymo užsiėmimams fiksuoti bus naudojamas EDUPAGE dienynas.
7. Mokytojai pagal poreikį gali naudotis ir nacionaliniu skaitmeniniu ugdymo turiniu bei kitomis virtualiomis mokymuisi ir bendravimui skirtomis aplinkomis. Daugiau informacijos <https://www.nsa.smm.lt/nuotolinis>
8. Užduotys ir savarankiški darbai bus parengti pagal dalykų metinius planus, skiriant mokiniams teorines ir praktines užduotis, nurodant atsiskaitymo laiką.

9. Kiekvieną penktadienį iki 18.00 val. mokytojai:

* užpildo kitos savaitės **EXSELinę** veiklų lentelę (pagal atskirą klasę). Joje sutartiniais ženklais pažymi būsimas organizuojamas veiklas (lentelę mato tik mokytojai ir administracija);
* nusiunčia per TAMO **WORDinį** kitos savaitės savo pamokų planą vaikams, tėvams, klasių vadovams, administracijai.

10. Visi atsiskaitymai (rašto darbai, kontroliniai, kaupiamojo balo užduotys) vyks virtualioje aplinkoje.
 Ne vėliau kaip prieš savaitę TAMO dienyne bus nurodomi numatomi atsiskaitymai ir kontroliniai
 darbai, jų organizavimo procedūra (išsiuntimo/grąžinimo laikas, atlikimo būdas ir pan.).

11. Pagal programą vykdomi mokytojo numatyti atsiskaitomi darbai yra vertinami ir gauti įvertinimai
 yra įrašomi į TAMO dienyną. Mokinio darbas neatsiųstas/neįkeltas iki mokytojo nurodyto laiko
 yra nevertinamas (žymima neįsk.).

12. Mokinių vertinimas nuotolinio mokymo laikotarpiu vyksta taip:

|  |  |
| --- | --- |
| **Pamokų skaičius per savaitę** | **Vertinimai per mėnesį** |
| **1** | **1** |
| **2** | **1** |
| **3** | **2** |
| **4** | **2** |
| **5** | **2** |

13. Mokiniams mokytojai savo pamokų metu turi būti pasiekiami elektroninėje aplinkoje.

14. Mokiniai raštu mokytojams gali užduoti klausimus tik TAMO dienyne. Mokytojas privalo į
 klausimus atsakyti per dieną.

15. Tėvai privalo informuoti (TAMO dienyne arba el. paštu) klasių vadovus apie vaiko ligą ir
 negalėjimą dalyvauti ugdymo procese.

16. Mokytojus, mokinius ir jų tėvus konsultuos:

* Dėl TAMO – administratorė Vida  info@vims.lt
* Dėl Moodle – fizikos mokytoja Gretą  greta.vysniauskiene@vims.lt arba IT mokytoja

Giedrė giedre.petkunaite@vims.lt

* Dėl Zoom – IT specialistas Elvaras  elvar.gahramanov@vims.lt
* Dėl Kembridžo pamokų – Kembridžo pamokų koordinatorė Zarina S.  zarina.suleimenova@vims.lt
* Kitais klausimais – pavaduotojos Jolanta R. jolanta.vims@gmail.com ir Jūratė M. jurate.martinaitiene@vims.lt

 17. Nuotolinis mokinio mokymasis vyksta mokinio pasirinktoje saugioje darbo vietoje. Mokinių
 saugumą užtikrina tėvai/globėjai.

 18. Nuotolinio mokymosi metu privaloma laikytis etikos principų, asmens duomenų apsaugos
 reikalavimų bei neperduoti suteiktų prisijungimų tretiesiems asmenims.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Linkime susitelkimo bendradarbiaujant ir sprendžiant iššūkius ir nesklandumus.*

*Saugokite save ir savo artimuosius!*